Lissaboni strateegia taaskäivitati 2005. aastal, mil kõik liikmesriigid töötasid välja  rahvuslikud kavad majanduskasvu soodustamiseks ning uute ja paremate töökohtade loomiseks. Valitsus kiitis Eesti majanduskasvu ja tööhõive tegevuskava 2005-2007 heaks 13. oktoobril 2005. aastal. Lissaboni strateegia esimene planeerimistsükkel lõppes 2007. aastaga.    Liikmesriikide valitsusjuhid arutasid  Euroopa Ülemkogu kohtumisel 14.-15. märtsil (pdf) 2008. aastal Euroopa majanduse konkurentsivõimet ja Lissaboni strateegia esimese planeerimistsükli jooksul saavutatut ning otsustasid käivitada majanduskasvu ja tööhõive strateegia uue 3-aastase tsükli (2008-2011). Sarnaselt eelmise planeerimisperioodiga koostab Eesti uue majanduskasvu ja tööhõive kava aastateks 2008-2011. Uus kava tuleb Euroopa Komisjonile esitada 15. oktoobriks.